Държавен вестник, бр. 66, 2007 г., стр. 122

С Т Р .  122
Д Ъ Р Ж А В Е Н   В Е С Т Н И К
Б Р О Й  66
6.11.3.1.1
Общите изисквания за конструкцията и изработката от този подраздел се счита, че
са изпълнени, ако контейнерът за насипен товар е прахонепропусклив и отговаря на
изискванията на ISO 1496-4:1991 “Серии 1 Товарни контейнери—Спецификация и
изпитания—Част 4: Контейнери за сух насипен товар без налягане”.
6.11.3.1.2
Контейнери, конструирани и изпитани в съответствие с ISO 1496-1:1990 “Серии 1
Товарни контейнери—Спецификация и изпитания—Част 1: Основни товарни кон-
тейнери за общи цели”, трябва да са с експлоатационни елементи, които са (включи-
телно връзките им с контейнера) предназначени да усилят челните страни и да про-
тиводействат на напрежението по надлъжната ос, като е необходимо да отговарят
съответно на изискванията за изпитания съгласно ISO 1496-4:1991.
6.11.3.1.3
Контейнерите за насипни товари не трябва да пропускат прахообразното съдържа-
ние. Ако се използва обшивка, за да се направи контейнерът прахонепропусклив, тя
трябва да е от подходящ материал. Здравината на използвания за облицовка материал
и поставянето є трябва да са подходящи за капацитета на контейнера и неговото
работно предназначение. Шевовете, съединенията и преградните стени на облицов-
ката трябва да издържат на налягане и удари, които могат да се получат при нормални
условия на товарене и превоз. За контейнерите за насипни товари с проветряване
облицовката не трябва да препятства работата на вентилационните устройства.
6.11.3.1.4
Експлоатационните елементи на контейнерите за насипен товар, конструирани да
бъдат изпразвани чрез накланяне, трябва да могат да издържат на цялата съдържаща
се маса при наклонено положение.
6.11.3.1.5
Всеки подвижен покрив или страна, или челна стена, или покривна секция трябва да
е съоръжен със заключващо устройство с осигуряващо приспособление срещу отва-
ряне, изпълнено така, че един наблюдател от нивото на земята да вижда, че е в
затворено положение.
6.11.3.1.6
Спомагателна екипировка
6.11.3.2
Експлоатационна екипировка
6.11.3.2.1
Устройствата за пълнене и разтоварване трябва да бъдат изработени и поставени
така, че да са предпазени от опасността да се изкривят или повредят по време на
превоза и работата с тях. Устройствата за пълнене и изпразване трябва да могат да
се осигуряват срещу непредвидено отваряне. Отвореното и затвореното положение на
тези устройства и посоката за затваряне трябва да са ясно обозначени.
6.11.3.2.2
Пломбите на отворите трябва да бъдат така поставени, че да се избегне каквото и да
е повреждане при работа, пълнене и изпразване на контейнера за насипен товар.
6.11.3.2.3
Когато е необходимо проветряване, контейнерът за насипен товар трябва да е съоръ-
жен със средства за обмен на въздуха или за естествена циркулация, например с
отвори или с активни устройства, като например вентилатори. Вентилацията трябва
да бъде разчетена така, че по всяко време да се предотвратява създаване на подналя-
гане в контейнера. Вентилационните елементи на контейнерите за насипен товар,
превозващи запалими вещества или вещества, отделящи запалими газове или пари,
трябва да бъдат разчетени така, че да не бъдат източник на запалване.
6.11.3.3
Проверки и изпитания
6.11.3.3.1
Контейнерите, които се използват, поддържат и са класифицирани като контейнери
за насипен товар в съответствие с изискванията на този раздел, трябва да бъдат
изпитани и одобрени съгласно CSC.
6.11.3.3.2
Контейнерите, които се използват и са класифицирани като контейнери за насипен
товар, трябва да бъдат изпитвани периодично в съответствие с CSC.
6.11.3.4
Маркировка
6.11.3.4.1
Контейнерите, използвани като контейнери за насипен товар, трябва да са снабдени
с табелка за одобряване на безопасността съгласно CSC.
6.11.4
Изисквания за конструкцията, изпълнението и одобряването на контейнери за наси-
пен товар, които са различни от контейнерите съгласно CSC
Забележка. Ако контейнерите, отговарящи на разпоредбите на тази глава, се използват за превоз
на насипен товар от твърдо вещество, в превозния документ трябва за бъде посочено
следното:
“Контейнер за насипен товар ВК(х), одобрен от компетентния орган на ...”
(вж. 5.4.1.1.17).
6.11.4.1
Контейнери за насипен товар според този раздел включват скипове (обръщащи се
вагонетки), офшорни контейнери за насипен товар, кошове за насипен товар, размен-
ни контейнери, ситови бункери, въртящи се контейнери и каросериите на моторните
превозни средства.